Avvalroq toliblar Panjsherdagi qarshilik kuchlariga viloyatni topshirish va taslim bo‘lish uchun 4 soat vaqt bergandi. «Tolibon» harakati Panjsher viloyatini qurshab oldi. Bu haqda harakat rasmiy vakili Zabihulla Mujohid ma’lum qildi. «Kuchlar Badaxshon, Tohar va Andarab viloyatlari tarafdan Panjsher yaqinidagi pozitsiyalarni egalladi. Dushman qamalda. Masalani muzokaralar orqali tinch yo‘l bilan hal etishga urinyapmiz», — deb yozdi u Twitter’da. Uning so‘zlariga ko‘ra, Panjsher chegarasidagi Salang tunneli va avtotrassa ochiq. Mujohidning ta’kidlashicha, toliblar avvalroq qarshilik kuchlari egallab olgan Bag‘lon viloyatidagi tumanlarni to‘liq tozalagan. Avvalroq toliblar Panjsherdagi qarshilik kuchlariga viloyatni topshirish va taslim bo‘lish uchun 4 soat vaqt bergandi. Viloyatdagi qarshilik kuchlari yetakchisi Ahmad Mas’ud Panjsher viloyati «Tolibon»ga topshirilmasligini aytdi.